钦定古今图书集成/明伦汇编/闺媛典/第028卷 > 阳城刘氏妹哀辞 潘岳
## 钦定古今图书集成/明伦汇编/闺媛典/第028卷 > 阳城刘氏妹哀辞 潘岳

“鸟鸣于柏，乌号于荆。徘徊踯躅，立闻其声。相彼羽族，
矧伊人情。叩心长叫，痛我同生。诞育圣善，发奇穉齿。
如彼名驹，昂昂千里。刘氏怀宝，未曜随和。伊予轻弱，
弗克负荷。禄微于朝，贮匮于家。俾我令妹，勤俭备加。
珍羞罕御，器服靡华。抚膺恨毒，逝矣奈何。哀哀母氏，
蒸蒸圣慈。震动擗摽，何痛如之。魂而有灵，岂不慕思。”
嗟哉往矣，当复何时。